CELEX: 62016FN0042
Language: sl
Date: 2016-08-12 00:00:00
Title: Zadeva F-42/16: Tožba, vložena 12. avgusta 2016 – ZZ/EIB

10.10.2016   
            
            
               SL
            
            
               Uradni list Evropske unije
            
            
               C 371/30
            
         Tožba, vložena 12. avgusta 2016 – ZZ/EIB
   (Zadeva F-42/16)
   (2016/C 371/33)
   Jezik postopka: francoščina
   
      Stranki
   
   
      Tožeča stranka: ZZ (zastopnik: N. Lhoëst, odvetnik)
   
      Tožena stranka: Evropska investicijska banka
   
      Predmet in opis spora
   
   Odškodninski zahtevek, ki ga je tožeča stranka vložila za vračilo povrnitev škode, ki naj bi ji nastala od novembra 2013.
   
      Predlogi tožeče stranke
   
   
               1.
            
            
               EIB naj se naloži, da tožeči stranki plača osemkratni znesek njene letne plače na podlagi člena 33a kadrovskih predpisov in člena 9.1.1 upravnih določb, ki se uporabljajo za osebje;
            
         
               2.
            
            
               Odločba EIB z dne 4. junija 2015 o zaprtju računa za prostovoljno pokojninsko zavarovanje tožeče stranke z učinkom 28. februarja 2015 naj se razglasi za nično in EIB naj se naloži, naj tožeči stranki plača:
               
                           —
                        
                        
                           znesek, enak plačilom, ki bi jih EIB morala še naprej plačevati na račun za prostovoljno pokojninsko zavarovanje tožeče stranke (3 % letne plače tožeče stranke), če EIB ne bi zaprla njenega računa, in sicer od 28. februarja 2015 do dejanske vzpostavitve njenega računa;
                        
                     
                           —
                        
                        
                           obresti, ki bi še naprej pritekale na glavnico na računu prostovoljnega pokojninskega zavarovanja tožeče stranke, če njen račun za prostovoljno pokojninsko zavarovanje 28. februarja 2015 ne bi bil zaprt ter če bi tožeča stranka in EIB lahko nadaljevali z vplačili v višini 3 % letne plače tožeče stranke, in sicer do dejanskega ponovnega odprtja računa za prostovoljno pokojninsko zavarovanje tožeče stranke,
                        
                     
         
               3.
            
            
               EIB naj se naloži plačilo odškodnine in obresti, ocenjenih ex aequo et bono na 15 000 EUR, iz naslova povrnitve nastale nepremoženjske škode;
            
         
               4.
            
            
               EIB naj se naloži plačilo stroškov.